b'\n_START_ARTICLE_\nBlazno resno popolni\n_START_PARAGRAPH_\nBlazno resno popolni je mladinski roman iz zbirke Blazno resno slovenske pisateljice Dese Muck. V njem avtorica predstavi osnovna pravila bontona skozi zgodbo o nezemljanu Feliksu.\n_START_SECTION_\nVsebina\n_START_PARAGRAPH_\nZgodba se za\xc4\x8dne v sobi dveh navihanih otrok Zale in Martina, ki sta brat in sestra dru\xc5\xbeine Godni\xc4\x8d. Sredi igre se na njunem oknu pojavi Feliks, ki je bil zaradi okvare svojega vesoljskega vozila primoran zasilno pristati. Feliks prihaja s sedmega planeta sosednjega oson\xc4\x8dja. Na njegovem planetu so vsi prebivalci \xc5\xbee kot otroci pou\xc4\x8deni o vseh pravilih lepega obna\xc5\xa1anja saj so v njihovem telesu \xc5\xbeleze, ki izlo\xc4\x8dajo snov, ki vzpodbuja lepo vedenje. Feliks pa zagotovo ni pristal pri Godi\xc4\x8devih po \xc4\x8distem naklju\xc4\x8dju, saj sta Zala in Martin ena izmed tistih otrok, ki potrebujeta lekcijo lepega vedenja._NEWLINE_Feliks je primoran za kraj\xc5\xa1i \xc4\x8das ostati pri Godni\xc4\x8devih. \xc5\xbde navsezgodaj zjutraj Feliks pridno vstane, se umije od glave do pet in \xc5\xbee takrat se Zali in Martinu zazdi, da z njim nekaj ni v redu. Skupaj se odpravijo v \xc5\xa1olo in \xc5\xbee na poti do tja se znajdejo v mnogih situacijah, v katerih Feliks odreagira nadvse prijazno in v skladu z bontonom, Zala in Martin pa se obna\xc5\xa1ata kot tri leta stari otroci: kako se obna\xc5\xa1ati v primeru ko potrebuje\xc5\xa1 hi\xc5\xa1nika, kako se vljudno pogovarjamo po telefonu, zakaj so kletvice neprimerne, kako se obna\xc5\xa1amo v dvigalu, zakaj je pomembno, da sprejemamo tudi druga\xc4\x8dne od sebe, kako se obna\xc5\xa1amo ko pre\xc4\x8dkamo cesto, pomagamo starej\xc5\xa1im in onemoglim._NEWLINE_Ko prispejo v \xc5\xa1olo, vsi za\xc4\x8dudeno strmijo v Feliksa, \xc4\x8de\xc5\xa1 kako nenavaden je. Eden izmed otrok pa kmalu ugotovi, da je prej\xc5\xa1nji dan zve\xc4\x8der tudi pri njih pristal nezemljan\xc4\x8dek, ki je skoraj identi\xc4\x8den Feliksu. Feliks takoj ugotovi, da je to njegov brat Meliks. Junaki se odpravijo iskat izgubljenega brata, toda brez uspeha. Ob tem knjiga mlade bralce pou\xc4\x8di, da zamujanje ni lepa vrlina, da je vedno pametno govoriti resnico in kako lahko \xc4\x8dlovek za katerega smo mislili, da nam ni pri srcu, postane prav prijetna oseba. Potem pa nekega dne, ko junaki sedijo v \xc5\xa1oli, skozi okno zagledajo lete\xc4\x8di kro\xc5\xbenik, ki ga pilotira prav Meliks in pristane kar na stolpu Ljubljanskega gradu. Tako se Feliks, Zala in Martin zopet odpravijo na lov za izgubljenim Meliksom. Na poti tja se nau\xc4\x8dijo, kako se je potrebno obna\xc5\xa1ati na avtobusni postaji ter na avtobusu samem._NEWLINE_Ko prispejo na grad takoj zagledajo Meliksovo vozilo. Toda stvari se zapletejo, ko ugotovijo, da se ravno na ta dan na gradu odvijajo poroke in to ne kakr\xc5\xa1nekoli, temve\xc4\x8d poroka sorodnikov Zale in Martina. Tako se kar naenkrat znajdejo na poro\xc4\x8dnem obredu. Sledi poduk o tem, kako se primerno obna\xc5\xa1ati na poroki in sve\xc4\x8dani ve\xc4\x8derji ali kosilu. In ker v ve\xc4\x8dini od teh primerov Zala in Martin ne odreagirata v skladu z bontonom, pride do zapleta. Otroka se odlo\xc4\x8dita protestirati, \xc4\x8de\xc5\xa1 zakaj so samo otroci leglo slabega obna\xc5\xa1anje in zakaj so odrasli tako popolni!? Tako je pisateljica primorana opisati tudi slabe navade in lastnosti odraslih. Medtem pa se kon\xc4\x8da tudi poroka in \xc4\x8das je, da se dru\xc5\xbeina Godni\xc4\x8d s Feliksom odpravi domov. Kmalu pa spoznajo, da \xc5\xa1e vedno niso na\xc5\xa1li Meliksa. Zato se njihov pohod nadaljuje. Pregledajo vse ulice, kina, gledali\xc5\xa1\xc4\x8da ... Vmes se podu\xc4\x8dijo o tem, kako nevarne so tema\xc4\x8dne ulice in kako se obna\xc5\xa1ati v kinu. Potem pa Feliksa pre\xc5\xa1ine. Spomni se namre\xc4\x8d, da Meliks obo\xc5\xbeuje opero in da je najevrjetneje prav tam. In spet sledijo mnoga pravila obna\xc5\xa1anja v operi. Ko vsi kon\xc4\x8dno prispejo v opero, se zgodi nepredvidljivo. Meliks nenadoma poru\xc5\xa1i celotno sceno, se obe\xc5\xa1a po zavesah, dra\xc5\xbei igralce in nato skrivnostno izgine ter za seboj pusti pravo zme\xc5\xa1njavo. Knjiga zopet postre\xc5\xbee s pravili obna\xc5\xa1anja do starej\xc5\xa1ih ljudi, o okoljski blaznosti, izsiljevanju ... Tako nekako pa se stvari tudi kon\xc4\x8dajo. Feliks se vrne domov, Zala in Martin sta otroka, ki se znata obna\xc5\xa1ati, Meliks pa divja po svetu in obiskuje razne opere ter jih tudi skrbno uni\xc4\x8duje. Feliks junaka tudi ob\xc4\x8dasno obi\xc5\xa1\xc4\x8de, skupaj hodijo na taborjenje in spet sledi kup pravil obna\xc5\xa1anja v kampu.\n_START_SECTION_\nPonatis\n_START_PARAGRAPH_\nKnjiga je prvi\xc4\x8d iz\xc5\xa1la leta 1995, drugi\xc4\x8d pa leta 2010 v prenovljeni izdaji: pisateljica je pregledala in posodobila besedilo, povsem nove ilustracije pa je v stripovski maniri prispeval ilustrator Matej de Cecco (prej Igor Ribi\xc4\x8d).'